CELEX: 22012D0346
Language: mt
Date: 2012-03-27 00:00:00
Title: 2012/346/UE: Deċiżjoni Nru 1/2012 tal-Kumitat Speċjali UE-Ċilì dwar Kooperazzjoni Doganali u Regoli tal-Oriġini tas- 27 ta’ Marzu 2012 relatata mal-Anness III tal-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, fuq naħa waħda, u r-Repubblika taċ-Ċilì, fuq in-naħa l-oħra, dwar id-definizzjoni tal-kunċett ta’ prodotti ta’ oriġini u metodi ta’ kooperazzjoni amministrattiva

29.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 169/61
            
         DEĊIŻJONI Nru 1/2012 TAL-KUMITAT SPEĊJALI UE-ĊILÌ DWAR KOOPERAZZJONI DOGANALI U REGOLI TAL-ORIĠINI
   tas-27 ta’ Marzu 2012
   relatata mal-Anness III tal-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, fuq naħa waħda, u r-Repubblika taċ-Ċilì, fuq in-naħa l-oħra, dwar id-definizzjoni tal-kunċett ta’ prodotti ta’ oriġini u metodi ta’ kooperazzjoni amministrattiva
   (2012/346/UE)
   IL-KUMITAT SPEĊJALI,
   Wara li kkunsidra l-Ftehim iffirmat fit-18 ta’ Novembru 2002 li jistabbilixxi assoċjazzjoni bejn il-Komunità Ewropea u l-Istati Membri tagħha, fuq naħa waħda, u r-Repubblika taċ-Ċilì, fuq in-naħa l-oħra (1) (“Ftehim ta’ Assoċjazzjoni”), u b’mod partikolari t-termini “territorju doganali tal-Komunità” l-Artikolu 36(2) tal-Anness III tiegħu dwar id-definizzjoni tal-kunċett ta’ prodotti ta’ oriġini u metodi ta’ kooperazzjoni amministrattiva,
   Billi:
   
               (1)
            
            
               L-Anness III tal-Ftehim ta’ Assoċjazzjoni jistabbilixxi r-regoli tal-oriġini għall-prodotti li joriġinaw fit-territorji tal-Partijiet f’dak il-Ftehim.
            
         
               (2)
            
            
               L-Anness III tal-Ftehim ta’ Assoċjazzjoni jirreferi għat-terminu “Komunità” fit-test tiegħu.
            
         
               (3)
            
            
               Għall-għanjiet tal-Anness III tal Ftehim ta’ Assoċjazzjoni, hu kkunsidrat xieraq li wieħed jiddefinixxi t-termini “Komunità” u “territorju doganali tal-Komunità” sabiex wieħed jiżgura l-applikazzjoni territorjali korretta ta’ dak l-Anness permezz ta’ Nota ta’ Spjegazzjoni annessa miegħu,
            
         ADOTTA DIN ID-DEĊIŻJONI:
   Artikolu 1
   Għall-iskopijiet tal-Artikolu 36(2) tal-Anness III tal-Ftehim ta’ Assoċjazzjoni, it-terminu “territorju doganali tal-Komunità” għandu jkopri t-territorju doganali tal-Komunità Ewropea (issa l-Unjoni Ewropea) kif indikat fl-Artikolu 3(1) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2), mingħajr preġudizzju għal kwalunkwe emenda futura jew tħassir ta’ leġiżlazzjoni eżistenti.
   Din in-Nota ta’ Spjegazzjoni għall-Anness III għandha tkun mingħajr preġudizzju għat-Titolu VII dwar Ceuta u Melilla ta’ dak l-Anness.
   Artikolu 2
   Għall-għanjiet tal-Anness III tal-Ftehim ta’ Assoċjazzjoni, it-terminu “Komunità” tfisser it-territorju doganali tal-Kommunità Ewropea (issal-Unjoni Ewropea) kif stabbilit fl-Artikolu 1 ta’ din id-Deċiżjoni.
   Artikolu 3
   Din id-Deċizjoni għandha tidħol fis-seħħ sittin jum wara d-data li fiha l-aħħar Parti tkun innotifikat li r-rekwiżiti interni tagħha dwar l-implimentazzjoni ta’ din id-Deċiżjoni jkunu ġew milħuqa.
   
      Magħmul f’Santjago, iċ-Ċilì, is-27 ta’ Marzu 2012.
      
         
            F’isem il-Kumitat Speċjali
         
         
            Il-President
         
         Paulina NAZAL
      
   
   
      (1)  ĠU L 352, 30.12.2002, p. 3.
   
      (2)  ĠU L 302, 19.10.1992. p. 1.